《咏竹》
宋代·徐庭筠

不论台阁与山林，爱尔岂惟千亩阴。
未出土时先有节，便凌云去也无心。
葛陂始与龙俱化，嶰谷聊同凤一吟。
月朗风清良夜永，可怜王子独知音。

作者简介：台州临海人，字季节。徐中行子。有志行，事父兄甚孝友。尝赴试，时秦桧当国，试题问中兴歌颂，乃叹曰，今日非歌颂时，疏未足为中兴者五，忤主司意，黜归。为学以诚敬为主，居无惰容，喜无戏言。与其父俱隐遁，乡人敬称为二徐先生。卒年八十五。